Noortebänd

 
Noortebänd on 2001. aastal alguse saanud noortele ansamblitele mõeldud iga-aastane võistlus Eestis. 
Lisaks enda tutvustamise ja esinemiskogemuste lihvimise annab Noortebänd uutele ansamblitele võimaluse siseneda Eesti muusikaturule. Võitja saab auhinnapaketi, mis enamasti sisaldab konsultatsioone muusikatööstuse spetsialistidega, loomepuhkust ning muusikavideo salvestamist. Kvaliteetselt toodetud video annab ansamblile võimaluse esitleda oma loomingut nii suhtlusmeedias kui ka telekanalite vahendusel. Jagatakse välja ka eriauhindu ja esinemiskutseid (näiteks festivalidele nagu Augustibluus, Tallinn Music Week, Intsikurmu, Jazzkaar). Lisaks saavad finaali pääsenud artistid ühe loo jagu stuudioaega. Noortebänd on andnud tuule tiibadesse paljudele eesti lavadele jõudnud noortele artistidele. 
Reeglid.
Noortebändi võistlus on mõeldud ansamblitele, kes vastavad järgmistele tingimustele:
Võistlusel saab osaleda ainult omaloominguliste lugudega. Kahel varasemal aastal finaali jõudnud ansamblitel ei ole lubatud kolmandal aastal võistlusel osaleda.
Võistlus algab enamasti märtsis demovooruga, kus žürii valib välja 15 ansamblit ja koostab nende paremusjärjestuse. Järgnevad kolm poolfinaali – igast poolfinaalist valib žürii ühe edasipääseja. Neljas edasipääseja selgub rahvahääletuse kaudu, viienda valivad eksperdid. Finaalis esineb viis osalejat, kelle hulgast Noortebändi žürii valib võitja. Lisaks valitakse välja publiku lemmik ja eriauhindade saajad.
Peale pillimänguoskuse hindab žürii ka osalejate loomingut ja esinemise teisi külgi nagu lavaline olek, suhtlemine publikuga ja karakter.
Ajalugu.
Noortebänd 2001 / Koolibänd 2001.
2001. aastal esimest korda toimunud võistluse võitis ansambel Mild. 
Võistlus toimus 12. aprillil Pirital, klubis Flamingo ning külastajaid oli u 450 inimest. Koolibändile sissepääs oli ilma vanusepiiranguta. Võistluse nimi oli esimesel aastal "Koolibänd 2001". Esimese aasta Koolibändi võistlusest võtsid teiste seas osa bändid Mild, Vedel Leib, Kleptomaan, F.O.D. 
Esimese võistluse žüriisse kuulusid teiste seas Tomi Rahula, Maria Rahula, Alar Kotkas ja William Vesilind. 
Võistluse peakorraldaja ja idee autor oli Paavo Pauklin.
Noortebänd 2002.
Finaal toimus 26. aprillil baaris Linna Pea Juures, Raplas. Noortebändi 2002 võitis Recycle Bin.
Finalistid:
Tartu eelvoor toimus 12. märtsil klubis Atlantis, kus osalesid:
Võistlusele laekus 24 demo. Noortebänd lõpupidu toimus 23. juunil Tallinna Lauluväljakul. Seal esinesid Apex11, Tormented, IFM ja veel 26 bändi.
Noortebänd 2003 peakorraldaja oli Paavo Pauklin.
Noortebänd 2003.
Noortebändi 2003 võitis Tormented. Peaauhinnaks oli Diamond Records välja pannud plaadilepingu, mis sisaldas 50 tundi stuudioaega. Finaali külastas 1100 inimest, mis on Noortebändi ajaloo publikurekord. 
Finaal toimus 25. aprillil Zelluloosi vabaajakeskuses, kus osalesid:
Pärnu eelvoor toimus 28. märtsil Nooruse majas, kus osalesid:
Tartu eelvoor toimus 14. märtsil Sõbra Majas (Üliõpilasmaja), kus osalesid:
Noortebänd 2003 žüriisse kuulusid Jaak Joala, Ivar Must, Reigo Ahven (Slobodan Riveri trummar), Peter Ross (helilooja), Aivar Mäos (World Clinici esindaja), Joose Berlund (Stupido Twins Recordsi produtsent – Soome), Heidi Purga (Raadio 2 programmijuht), Toomas Olljum ("Noortebänd 2001" võitjabändi Mild solist), Robert Vaigla (Noortebänd 2002 võitja ansambel Recycle Bin esindaja), Noortebändi võistluse algataja Paavo Pauklin. Noortebänd 2003 eelvoorudes osales 48 bändi.
Noortebänd 2003 korraldaja oli MTÜ Eesti Noorte Meediagrupp ja peakorraldaja Paavo Pauklin.
Noortebänd 2004.
Noortebändi 2004 võitis Ursula. Peaauhinnaks oli Wave Records Entertainmenti esindusleping neljaks aastaks.
Finaal toimus 23. aprillil Zelluloosi vabaajakeskuses, kus osalesid: 
Õhtu peaesinejaks oli Recycle Bin. 
Tartu poolfinaal toimus 25. märtsil. Seal osalesid:
Viljandi poolfinaal toimus 2. aprillil. Seal osalesid: 
Noortebänd 2004 žüriisse kuulusid Andra Arula, Triin Anni, Cram, Ivar Põllu, Siim Nestor, Andreas Lukin, Helena Kirss ja Vello Kuura.
Noortebänd 2004 peakorraldaja oli Paavo Pauklin.
Noortebänd 2005.
Finaal toimus 23. veebruaril klubis Hollywood. Noortebändi 2005 võitis Depoo.
Tartu eelvoor toimus 17. veebruaril klubis Illusioon, kus osalesid:
Viljandi eelvoor toimus 10. veebruaril Viljandi kultuurimajas, kus osalesid:
Külalisesinejana astus üles Slide-Fifty.
Tallinna eelvoor toimus 3. märtsil klubis Rockstars, kus osalesid: 
Külalisesinejana oli Ursula (Noortebänd 2004 I koht).
Tallinna eelvooru žüriisse kuulusid Vaiko Eplik (Koer, Ruffus, R2 hommikuprogramm), Triin Anni (Blacky bassist), Eero Reinu (Õllesummer 2005 programmijuht), Margus Kiis (ajakiri Muusika), Aivar Meos (World Clinic), Kristo Rajasaare (No-Big- Silence, Kosmikud trummar), Ewert Sundja (laulja). Demosid saadeti võistlusele üle 40.
Projektijuht: Elari Lend. PR juht: Paavo Pauklin
Noortebänd 2006.
Finaal toimus 17. märtsil klubis Hollywood. Võitjaks osutus Rapla koolinoorte raskemuusikabänd Mushy. Peaauhinna pani välja Stanford Music, milleks oli 10 000-kroonine kinkekaart, lisaks sai võitja salvestada singli ettevõttes Downtown Studios Publiku lemmiku auhinna sai estraadirokki viljelev Almondi Esco Band. 
Finalistid:
Auhinnad:
Eriauhinnad jagunesid järgmiselt: 
Noortebänd 2006 žüriisse kuulusid Elmar Liitmaa, Madis Malk, Raimond Kaljulaid, Aivar Meos, Hele- Riin Uib, Peep Kala ja Henno Kelp.
Toetajad ja koostööpartnerid: Rakvere Linnavalitsus, Rakvere spordihall, Eesti Kultuurkapital, Hansapanga NPNK Noortepank, Õllesummer, Downtown Studios, Tallinna Spordi- ja Noorsooamet, Rabarock, Tartu Linn, Rada 7. Demosid saadeti võistlusele kokku 93.
Peakorraldaja oli Triin Anni.
Noortebänd 2007.
Finaal toimus 16. märtsil klubis Hollywood. Nii žürii kui ka publik valisid võitjaks ansambli Bedwetters. 
Finalistid:
Auhinnad:
Võitja väljaselgitamiseks võeti esmakordselt võistluse ajaloos arvesse nii žürii kui ka publiku hääled. Eelvoorude ajal sai ZENi kodulehel hääletada oma lemmiku
poolt. Finaalis arvestati publiku hääled ümber 8-palli süsteemi ja liideti žürii punktidega. Noortebänd 2007 žüriisse kuulusid Andri Maimets, Heidy Purga, Ants Johanson, Raul Saaremets, Silver Ulvik, Lea Liitmaa, Mihkel Masso, Kristo Rajasaare, Raimond Kaljulaid, Elen Elbra, Elmar Liitmaa, Triin Anni, Karoli Hindriks, Henri Lindal, Harmo Kallaste, Marti Tärn ja Tanel Tatter. 
Noortebänd 2007 ametlik raadiojaam oli Raadio 2.Toetajad ja koostööpartnerid: HMN, Tallinna linn, Viljandi linn, Eesti Kultuurkapital, Kuulsaal, Vichy, Rada 7, Helirent, Wave Lights, Red Bull ja Nokia. Üritust toetas Hansapanga Noortepank NPNK projektikonkursi ”Tähed särama” kaudu. 
Noortebänd 2007 peakorraldaja oli Kadri Maarand.
Noortebänd 2008.
Finaal toimus 3. aprillil Rock Cafes. Noortebänd 2008 võitis Groundhog Day. Peaauhinnaks oli Delfilt muusikavideo tegemine, R Music pani välja 10 000-kroonise kinkekaardi, Rockhouse Studio kahe loo tasuta salvestuse ja Tallinna Kaubamajalt muusikapoelt oli 2000-kroonine kinkekaart. Lisaks sai bänd esineda üritusel Peda Folk 2008. Teise ja kolmanda koha võitjad said R Musicult 3000-kroonise kinkekaardi. 
Finalistid:
Žüriisse kuulusid Kerttu Metsar, Lea Liitmaa, Andrus Raudsalu, Leemet Prits, Andri Maimets, Silver Ulvik, Marko Erlach, Elmar Liitmaa, Triin Anni, Tarmo Tuvik, Fred Krieger, Harmo Kallaste, Heidy Purga, Hendrik Sal-Saller, Tanel Tatter. Peasponsor oli Delfi.
Korraldajad: Kadi Maarand ja Meike Tomp
Noortebänd 2009.
Noortebänd 2009 võitis ansambel Junk Riot, kelle stiiliks on segu "indie"-, eksperimentaal- ja garaažibändimuusikast. Peaauhinnaks oli muusikavideo Delfilt, kahe loo tasuta salvestamise võimalus Rockhouse Studiolt, R-Musicu 10 000-kroonine muusikapoe kinkekaart, aastane leping rõivafirmaga Vision, esinemisvõimalus laste-ja noorte vabaajamessil "Scoolest", Õllesummeril ja festivalil Tallinn Treff.
Finalistid:
Noortebänd 2009 žüriisse kuulusid Hendrik Sal-Saller, Koit Raudsepp, Erik Morna, Sten Teppan, Raul Saaremets, Mart Normet, Triin Anni, Lea Liitmaa, Elmar Liitmaa, Andrius Videnski, Fred Krieger, Mirko Miilits, Kerttu Metsar, Andrus Raudsalu, Tanel Tatter, Revo Jõgisalu, Kristo Rajasaare, Egert Juuse ja Kristian Künk. Kuldsponsor oli Delfi, ametlik raadio Raadio 2 ja ametlik rõivabränd Vision. Toetajad: Rockhouse Studio, R Music, Weekend, Balti Kontsert, Wave Lights, Õllesummer, Rada7, Saku, ETV, ISIC, SEB, Downtown Studio, Scoolest, Tallinn Treffi Festival, Tartu linn, Tallinna linn.
Noortebänd 2010.
Võistluse "Noortebänd 2010" võitis ansambel X-Panda, kelle loomingu stiiliks on progressiivne "metal"- ja fusioonmuusika. Peaauhinnaks oli muusikavideo tootmine, R-Musicu 10 000-kroonine kinkekaart, Downtown Studios salvestusaeg, Samsungi mobiiltelefonid, aastane leping rõivafirmaga Vision ning esinemiskutse festivalile Tallinn Treff. Publiku lemmikuks osutus Square Face. 
Finalistid: 
Eriauhinnad jagunesid järgmiselt:
Žüriisse kuulusid Fred Krieger, Kõmmari, Kristian Künk, Ingrid Kohtla, Andrius Videnski, Lea Liitmaa, Harmo Kallaste, Ahto-Lembit Lehtmets, Heidy Purga, Mart Normet, Mart Pahla ja Elmar Liitmaa. Peasponsor oli EMT, ametlik raadio R2 ning ametlik rõiva- ja jalatsibränd Vision. Toetajad: Delfi, R music, line 6, Downtown Studio, Summer 2010 @ Õllesummer, Samsung, Redeye Studios, Wave Lights, Rada 7, Saku, Weekend, Balti Kontsert, Rock Cafe, Kool24, Tallinna linn, Tartu linn, Pärnu linn ja Eesti Kultuurkapital.
Noortebänd 2011.
Võistluse "Noortebänd 2011" võitis ja sellega kaasnenud muusikavideo salvestuse sai auhinnaks Pärnu ansambel Sibyl Vane, kes viljeleb nii alternatiivroki, bluusi kui ka popmuusika sugemetega muusikat. Publiku lemmikuks osutus ansambel RaudRaev.
Finalistid: 
Eriauhinnad jagunesid järgmiselt:
Žüriisse kuulusid Erik Morna, Mikk Taniel, Arne Holm, Britta Ratas, Mart Normet, Kadi Maarand, Mart Niineste, Toomas Olljum, Silver Laas, Kallervo Karu, Andrus Raudsalu ja Tarmo Kruusimäe.
Peakorraldaja oli Karl-Gustav Kello.
Noortebänd 2012.
Noortebänd 2012 finaal toimus 23. novembril Tallinnas klubis 777. Noortebänd 2012 võitis Slippery Slope. Publiku lemmikuks valiti Frankie Animal.
Finalistid: 
Eriauhinnad jagunesid järgmiselt:
Žüriisse kuulusid Lenna Kuurmaa (muusik), Mikk Taniel (Stereotunnel), Mart Niineste, (Eesti Päevalehe muusikakriitik), Cram, No Big Silence, Andrus Triisberg (ajakirja Kitarr toimetaja), Sibyl Vane (Noortebänd 2011 võitja), Enel Teinemaa (Noortebänd 2012 saatejuht), Mike Powell (ajakirja Pitchfork muusikakriitik), Karl-Gustav Kello (Noortebändi peakorraldaja). Toetajad ja koostööpartnerid: ETV2 kandis üle Noortebänd 2012 kajastavaid saateid, mida juhtisid Enel Teinemaa ja Jorven Viilik.
Peakorraldaja oli Karl-Gustav Kello.
Noortebänd 2013.
Noortebänd 2013 finaal toimus 29. novembril Tallinnas klubis Hollywood. Esinesid "Eesti otsib superstaari 2012" võitja Rasmus Rändvee &amp; Facelift Deer ning Slippery Slope (Noortebänd 2012 võitja). Noortebändi 2013 võitis Ziggy Wild. Publiku lemmikuks osutus Ouu. Peaauhinnaks oli Muusiku 200-eurone kinkekaart ning esinemiskutse Hollandisse festivalile Harfest 2014.
Finalistid:
Eriauhinnad jagunesid järgmiselt:
Eelvoorudesse said esinemiskutsed No More Fridays, Ilya the Dzak, Jetpack Stanley, Murky Minds, Eysin, Hajameelsed Kunznikud, Twin Cities, Daydreamers, The Pedestrian Hit Squad, Ouu, Incipit, Oscar Gone Wild, OL*, Her Memorial Discourse, Misteerium, Corleon, Metal Meal, Telly Addicts, At One Thirty, Mirror Phase, Thrashix ja Vennad Abrod.
Demovooru žüriisse kuulusid Arne Holm, Stanislav Bulganin, Aivar Tõnso, Mart Niineste, Kris Moor, Ester Faiman, Egert Milder, Anneliis Kits, Andrus Raudsalu, Kadi Maarand, Taavi Paomets, Kristjan Kaasik, Sander Mölder, Madis Lehtmets, Virgo Sillamaa, Heigo Teder, Heiko Leesment, Annika Kilter, Paavo Pauklin, Märt Truman, Helen Heinsalu, Risto Tamm, Helena Veinberg, Zoë Howe (UK), Niksu Väisto (FIN) ja Michael Miley (USA).
Noortebänd 2013 žüriisse kuulusid Kadri Sundja, Robert Linna, Helen Tammemäe, Andrus Raudsalu, Mikk Taniel, Jim Self, Karl Sirelpuu, Dace Volfa, Anneliis Kits, Kadi Maarand, Ivo Kiviorg, Heiko Leesment, Toomas Olljum, Mart Niineste ja Erik Morna. Toetajad ja koostööpartnerid: Starter, Rada7, Raadio 2, Baltic Broadcasting, Epistula, StereoTunnel. Õhtulehes oli Noortebändil oma rubriik. ETV2-s sai näha Noortebänd 2013 kajastavat saadet.
Peakorraldaja oli Karl-Gustav Kello.
Noortebänd 2014.
Noortebänd 2014 finaal toimus 28. novembril klubis Hollywood. Lavale astusid ka Avoid Dave ning eelmise aasta võitja Ziggy Wild. Noortebändiks nimetati Innersound ning rahvahääletuse võitis Attention, Please!.
Finalistid:
Eriauhinnad jagunesid:
Noortebänd 2014 žüriisse kuulusid Heidy Purga, Ester Faiman, Erik Morna, Christin Bastiansen, Karl Sirelpuu, Mariliis Mõttus, Sandra Vabarna, Dace Volfa, Villu Veski, Kristjan Kaasik ja Paul Neitsov.
Noortebänd 2015.
Noortebänd 2015 finaal toimus 24. oktoobril Kultuurikatlas. Esinesid ka Tuli, Innersound ja Vanabänd. Võitjaks osutus Abandoned Elysium, kes oli ka publiku lemmik.
Finalistid:
Eriauhinnad jagunesid:
Noortebänd 2015 eksperdivooru kuulusid Mart Normet, Dace Volfa, Taavi Paomets, Mihkel Kübar, Magnus Andre ja Erik Morna. Noortebänd 2015 finaali žüriisse kuulusid Toomas Olljum, Erik Morna, Kristjan Kaasik, Sandra Perens, Sander Mölder, Taavi Paomets, Dace Volfa, Rasmus Rändvee ja Anne Erm.
Noortebänd 2016.
Noortebänd 2016 galakontsert toimus 28. oktoobril kinos Sõprus. Ürituse avas Rasmus Rändvee singli esmaesitlusega. Üles astus Noortebänd 2015 võitja Abandoned Elysium ja muusikud noortevahetusprojektist Sinusoid. Võitjaks ja rahva lemmikuks osutus The Notes.
Finalistid:
Eriauhinnad jagunesid:
Noortebänd 2016 finaali žüriisse kuulusid Anu Saagim, Raimond Põldmaa, Eva Saar, Mikk Tammepõld, Mihkel Kübar, Rauno Kutti, Marie Vaigla ja Kristo Rajasaare.